# Adelheid

### Wikipedia

Adelheid syntyi Burgundissa vuonna 931 ja kuoli Selzin luostarissa Elsassissa 16 joulukuuta 999.

Adelheid oli Burgundin kuninkaan Rudolf II ja Berta Schwabenilaisen tytär. Jo nuorena neitosena hänet luvattiin Italian Lotharille puolisoksi, 16 vuotta täytettyään Adelheid vihittiin Lotharille. Jo nuorena Adelheid oli esimerkillinen kristitty, hän piti huolta köyhistä ja oli auttavainen.

Vain kolmen vuoden avioliittovuoden jälkeen hänen miehensä myrkytettiin vuonna 950. Maakreivi Berengar von Ivrea halusi nuoren lesken pojalleen Adalbertille puolisoksi saadakseen lesken hallitseman Italian kruunun haltuunsa. Adelheid ei kuitenkaan hyväksynyt naimatarjousta, minkä johdosta Berengar vangitsi Adelheidin säilyttäen häntä Gardan linnassaan. Adelheidin onnistui paeta vankeudesta Canossaan tyttärensä Emman kanssa, josta myöhemmin tuli Ranskan kuninkaan Lotharin puoliso. Adelheid pyysi apua Otto I, koska Berengar oli miehittänyt hänen lombardialais-italialaisen kuningaskuntansa. Otto I Suuri ja Adelheid avioituivat vuonna 951. He saivat neljä lasta, joista vanhin Mathilde johti abbedissana Quedlingen luostaria ja nuorimmasta Otosta tuli isänsä seuraaja.

Adelheid oli hyvin sivistynyt nainen, hän puhui neljää kieltä ja luki paljon. Hänellä oli paljon vaikutusvaltaa myös politiikassa, mikä jatkui Otto I Suuren kuoleman jälkeen Adelheidin ollessa poikansa keisari Otto II tärkeimpiä neuvonantajia. Otto II lyhyeksi jääneen hallitusajan jälkeen valtaistuimelle nousi alaikäinen Otto III, jonka äiti, Bysantin prinsessa Theofano, piti yhdessä Adelheidin kanssa valtaa sijaishallitsijoina. Tärkeimpänä päämääränä leskikeisarinnoilla oli säilyttää kruunu suvussa. Tässä työssä heitä avusti Mainzin arkkipiispa Willigis.

Kun Otto III otti hallintovastuun harteilleen, omistautui Adelheid hyväntekeväisyyteen ja luostareitten perustamiseen. Lähellä Adelheidin sydäntä oli Clunyn luostarin uudistusliike ja sen tukeminen. Lopulta hän muutti Pohjois-Elsassiin perustamaansa Selzin luostariin, jossa hän kuoli vuonna 999. Paavi Urbanus II julisti Adelheidin pyhimykseksi vuonna 1097 ja hänen muistopäiväänsä vietetään joulukuun 16. päivänä.

Haettu osoitteesta http://fi.wikipedia.org../../../a/d/e/Adelheid.html

Luokka: Keskiajan henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Nederlands
- Norsk (bokmål)
- Polski